CELEX: 32020R1701
Language: lt
Date: 2020-11-10 00:00:00
Title: Komisijos įgyvendinimo reglamentas (ES) 2020/1701 2020 m. lapkričio 10 d. dėl tam tikrų prekių klasifikavimo Kombinuotojoje nomenklatūroje

2020 11 16   
               
               
                  LT
               
               
                  Europos Sąjungos oficialusis leidinys
               
               
                  L 382/1
               
            
         KOMISIJOS ĮGYVENDINIMO REGLAMENTAS (ES) 2020/1701
         2020 m. lapkričio 10 d.
         dėl tam tikrų prekių klasifikavimo Kombinuotojoje nomenklatūroje
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
         kadangi:
         
                     (1)
                  
                  
                     siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;
                  
               
                     (2)
                  
                  
                     Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;
                  
               
                     (3)
                  
                  
                     laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;
                  
               
                     (4)
                  
                  
                     reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;
                  
               
                     (5)
                  
                  
                     šiame reglamente nustatytos priemonės atitinka Muitinės kodekso komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
         
         
            2 straipsnis
            Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
         
         
            3 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2020 m. lapkričio 10 d.
            
               
                  Komisijos vardu
               
               
                  Pirmininko pavedimu
               
               Gerassimos THOMAS
               
                  Generalinis direktorius
               
               
                  Mokesčių ir muitų sąjungos generalinis direktoratas
               
            
         
         
            (1)  OL L 269, 2013 10 10, p. 1.
         
            (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).
      
      
         
            PRIEDAS
            
                        Prekių aprašymas
                     
                     
                        Klasifikavimas(KN kodas)
                     
                     
                        Motyvai
                     
                  
                        (1)
                     
                     
                        (2)
                     
                     
                        (3)
                     
                  
                        Produktas yra mažmeninei prekybai skirtas į juodą medvilninį maišelį supakuotas rinkinys, kurį sudaro du gaminiai:
                        
                                    —
                                 
                                 
                                    apskrito skerspjūvio, maždaug 21,5 cm ilgio ir apie 0,5 cm skersmens vamzdelis iš nerūdijančiojo plieno. Vamzdelio paviršiuje padarytos kelios įpjovos, kad jį būtų patogiau tvirtai suimti. Jis skirtas naudoti kaip daugkartinis gėrimo šiaudelis;
                                 
                              
                                    —
                                 
                                 
                                    maždaug 20,2 cm ilgio šepetėlis iš nerūdijančiojo plieno, kurio kotas susuktas, o 0,5 cm skersmens galvutė pagaminta iš nailono šerelių. Šepetėlis skirtas panaudoto šiaudelio vidui valyti.
                                 
                              Žr. paveikslą (*1).
                     
                     
                        7323 93 00 
                     
                     
                        Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis ir KN kodus 7323  ir 7323 93 00  atitinkančiais prekių aprašymais.
                        Esminį rinkinio požymį lemianti sudedamoji dalis yra vamzdelis – jį galima naudoti kaip daugkartinį gėrimo šiaudelį net jei jis nesukomplektuotas su šepetėliu. Šepetėlis yra tik pagalbinė priemonė.
                        Dėl objektyvių charakteristikų (specifinių matmenų, formos, apdirbimo laipsnio, tinkamos liestis su maistu medžiagos, paviršių juosiančių įpjovų) produktas atpažįstamas kaip 7323  pozicijai priskiriamas gatavas produktas (gėrimo šiaudelis).
                        Todėl produktas nelaikytinas vamzdžiu, vamzdeliu ar tuščiaviduriu profiliu ir nepriskirtinas 7304  arba 7306  pozicijai, nes jis yra kitai pozicijai priskiriamas konkretus gatavas gaminys.
                        Taigi produktas laikytinas kitu namų apyvokos reikmeniu iš nerūdijančiojo plieno ir jam priskirtinas KN kodas 7323 93 00 .
                     
                  
               
            
               (*1)  Paveikslas pateikiamas tik dėl informacijos.